Sonkapác két verzióban, a fantasztikus Húsvéti sonka érdekében! - Kolbászáruház
Termelői piac > Blog>Kolbászos blog>Sonkapác két verzióban, a fantasztikus Húsvéti sonka érdekében!
Sonkapác két verzióban, a fantasztikus Húsvéti sonka érdekében!
Sonkát pácolni jó dolog! Egyrészt remek hagyomány, másrészt fantasztikus csemegét tudunk készíteni! Ha kísérletező kedvűek vagyunk a kreativitásunkat is kiélhetjük, mert ugyan a sonkapác mindig hasonló, még is sokféle változatát tudjuk elkészíteni, és bátran változtathatjuk az arányokat ízlésünktől függően! Most a Húsvét közeledtével szeretnénk két sonka páclé változatot bemutatni.
Mert ugye egyetértünk, hogy a sonka igazán csak akkor finom, ha szakértelemmel és hagyományosan pácolt, füstölt, érlelt, és persze tényleg sonkából készül! A kínálatunkba is csak ilyet kínálunk! Mert nincs lehangolóbb az aromával és sós vízzel fecskendezett sonkának hazudott húsnál!
Jaj mikor ehetjük már a húsvéti sonkát! Na, de lássuk a két páclét!
Kedvcsinálónak pedig legyen itt egy sonka a kínálatunkból!
Klasszikus sonkapác
Országrészenként ugyan eltérő lehet, hogy mit tekintünk klasszikus sonkapácnak, de az alapja mindenhol hasonló. Amikor sonkát pácolunk 2 művelet követi egymást: Először sózzuk a sonkát, utána páclében több hétig áztatjuk.
Hozzávalók a sonka sózásához:
80 dkg só (A só ideális esetben a tengeri só),
3-4 dkg cukor,
két-három kávéskanál cukor,
egy csipetnyi bors.
Hozzávalók az áztatáshoz:
kb. 3 dl víz, két három babérlevél, egy fej fokhagyma szükséges
A pácolás menete
A sót cukrot és borsot összekeverjük, bedörzsöljük vele a sonkát, majd 5-7 napig állni hagyjuk.
Rendszeresen megforgatjuk, és ha valahol nem éri só a sonkát akkor kicsit még megsózzuk.
Az egy hét letelte után 4-5 l vizet, a babérlevéllel és a fokhagymával együtt jól összefőzzük, majd hagyjuk kihűlni, végül kihűlt állapotban ráöntjük a sonkára! A páclében is egy hetet álljon a sonka. Ezután már csak egy hűvös jól szellőző kamrára van szükségünk, ahol felaggatva egy-két napig szárítjuk. Szártás után pedig már csak a füstölés van hátra, a jó húsvéti sonkához!
Pácolás és füstölés után felvágva, pedig ilyen sonkát kapunk (Gondolhatod, hogy túl szép, hojy igaz legyen, de hidd el igazi a sonka!)
Ha a füstölt csülök főzése is érdekel, akkor itt találsz néhány egyszerű trükköt!
Korianderes sonkapác
Ez a változat egy kicsit összetettebb ízvilágú, de nagyon finom! A korienderre sokan esküsznek, hogy ez teszi igazán különlegessé a sonkát! A régi paraszti családoknál nem volt jellemző a sonkapác komplikálása, ez az ízvilág egy kicsit különlegesebb annál, de többször kóstoltuk, és nagyon ízletes.
Egy sonkához kb. fél kiló só,
egy kanál bors,
egy kanál koriander,
egy kanál szegfűbors,
egy kanál majoranna,
1-2 kanál fenyőmag,
néhány babérlevél.
A hozzávalókat a megfelelő mennyiségű vízben felforraljuk, majd kihűlés után óvatosan ráöntjük a páclevet a sonkára. A páclének el kell lepnie a húst. A sonka a bőrös részével legyen a pácolókád alja felé. Általában 3-4 hétig pácoljuk a húsféléket, néhány naponta forgatva a húst. Utána rögtön irány a füstre.
Ha neked is van egy jó receptet, küld el nekünk vagy emailben vagy a facebookon! Szívesen megosztjuk másokkal is!
Érdekel a húsvéti sonka eredete? Katt ide!
Címkék: sonkapác sonka